Observatorio Boyden

La Observatorio Boyden () estas astronomia observatorio kaj centro de scienca
instruo situanta 20 kilometroj nord-oriente de Bloemfontein en provinco Liberŝtato, Sud-Afriko.

Mastrumas ĝin la Universitato de Liberŝtato. Ĝi estas helpata de la grupo de publika intereso "La amikoj de Boyden" (angle : "The Friends of Boyden"), kaj de la anoj de la
Astronomia societo de Sud-Afriko (Astronomical Society of Southern Africa).

 Historio 
La "Stacio Boyden de la Observatorio Harvard" estis fondita en 1889, fare de la Universitato Harvard, sur la Monto Harvard apud Limo en Peruo. Ĝi estis translokita en Arekipon en oktobro 1890http://www.archive.org/stream/popularsciencemon64newy#page/524/mode/1up "The Arequipa Station of the Harvard Observatory". Popular Science Monthly LXIV: 513] .

Ĝi estis nomita en honoro de la bostona inventisto Uriah A. Boyden, kiu en 1879 donacis al la Universitato Harvard 238 000 $ uzeblajn por astronomia celo.

En 1927, la observatorio estis translokita al sia nova situejo en Sud-Afriko, konjektinte ke Bloemfontein estas malpli nubhava ol Arekipo: tio montriĝis veraComparison of Cloudiness at Arequipa and Bloemfontein (komparo de nubecoj en Arekipo kaj Bloemfontein) Harvard College Observatory Bulletin No. 866, pp.13-14 . La situejo apud la loĝloko de Mazelspoort estis oficiale inaŭgurita en 1933, la unua direktoro por Sud-Afriko estis John S. Paraskevopoulos, en posteno de 1927 al 1951.

En 1954, pro financaj malfacilaĵoj en la Universitato Harvard, la observatorio Boyden esti preskaŭ fermota; sed pluraj eŭropaj landoj partoprenis je esploroj en la observatorio kaj je ties monhelpo. En 1975, la Universitato Harvard (kiu estis transdoninta la titolon al la Smithsonian Institution) anoncis, ke ĝi ne plu monhelpas la observatorio, kiu estis cedita al a Universitato de Liberŝtato en 1976Recent Developments in Astronomy at Bloemfontein (el Monthly Notes of the Astron. Soc. Southern Africa, Vol. 35, p. 112 .

 Instrumentoj 
 La teleskopo "Boyden-UFS" de 60 coloj (150 cm) konata ankaŭ kiel "Rockefeller Reflector".
 La robota teleskopo "Watcher Robotic Telescope" de 40 cm malvolvita de la Universitata Kolegio de Dublino kaj la Universitato de Liberŝtato. La unua funkcio de ĉi-tiu teleskopo estas la observo en la videbla spektro de la sekvoj de la gamo-radiaj ekbriloj.
 La Teleskopo Nishimura de 16 cm.
 La "Refraktoro Alvan Clark" de 33 cm, kiu unue estis instalita en la Observatorio de Monto Wilson en 1889.
 La "Fotografia Trilensa Refraktoro Metcalf" de 25 cm.
 Suna teleskopo de 20 cm.

 Malkovroj 
 Asteroidoj malkovritaj : 4 4301 Boyden   5298 Paraskevopoulos 11781 Alexroberts 14310 Shuttleworth
Signifaj malkovroj estis faritaj elde Arekipo; ekzemple Febo, natura satelito de Saturno, malkovrita en 1898 de William Henry Pickering sur foto fare de DeLisle Stewart; aŭ la asteroidoj 475 Oklo, 504 Koro kaj 505 Kavo.

Elde Bloemfontein Harlow Shapley malkovris du nanajn gakaksiojn: la Skulptistan Nanon en 1937 kaj la Fornan Nanon en 1938.

La Minor Planet Center kreditas la teamo de la observatorio de la malkovro de kvar asteroidojMPC listo de asteroidaj malkovrintoj la .

La observatorio Boyden plenumas esploroj pri astrofiziko per la teleskopo de 150 cm. Ĝi faras ankaŭ aktivan programon de edukado kaj por lernantoj kaj por la publiko.

 Vidu ankaŭ 
 Listo de astronomiaj observatorioj
 :Kategorio:Malkovrita de Observatorio Boyden

 Notoj kaj referencoj 

 Eksteraj ligiloj 

  Boyden Observatory (paĝaro de la Universitato de Liberŝtato
  Paĝaro de the Friends of Boyden Observatory
  Boyden Observatory (Harvard) 1889 ĝis nun (Astronomical Society of Southern Africa) 

Boyden
Boyden